


Všeobecne záväzné nariadenie č. 2 /2025
Obec Vieska nad Žitavou 

o miestnej dani za užívanie verejného priestranstva na území obce Vieska nad Žitavou 


Obecné  zastupiteľstvo obce Vieska nad Žitavou na základe originálneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením § 36 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“). 

§ 1
Úvodné ustanovenie
Základné náležitosti o miestnej dani za užívanie verejného priestranstva sú ustanovené v § 30 až § 36 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“).

§ 2
Základné ustanovenie
Obec Vieska nad Žitavou  ako správca dane (ďalej len „správca dane“) týmto VZN a za podmienok určených zákonom a týmto VZN zavádza s účinnosťou od 1.  miestnu daň za užívanie verejného priestranstva.

§ 3
Predmet úpravy VZN
Predmetom tohto VZN je určenie náležitosti miestnej dane za užívanie verejného priestranstva podľa splnomocňovacieho ustanovenia § 36 zákona správcom dane.

§ 4
Vymedzenie predmetu dane
1. Predmetom dane za užívanie verejného priestranstva je osobitné užívanie verejného priestranstva.
2. Verejným priestranstvom na účely tohto VZN sú verejnosti prístupné pozemky vo vlastníctve obce Vieska nad Žitavou  .
3. Tam, kde to nie je v rozpore s verejným záujmom, povoľuje obec Vieska nad Žitavou  žiadateľovi dočasné užívanie verejného priestranstva za daň uvedenú v tomto VZN.



§ 5
Sadzby dane
1. Základná sadzba dane je 1,00EUR za každý aj začatý 1 m2 a každý aj začatý deň , po dobu 24 hodín. 
2. Sadzba dane za užívanie verejného priestranstva na účely predaja tovaru alebo výrobkov alebo poskytovania služieb je vo výške 7,00 EUR za každý aj začatý 1 m2 a každý aj začatý deň.
§ 6
Náležitosti oznamovacej povinnosti
1. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.
2. V oznámení daňovník uvedie:
a) fyzická osoba – meno, priezvisko, titul, dátum narodenia, adresu trvalého pobytu,
b) právnická osoba – názov alebo obchodné meno, sídlo a identifikačné číslo,
c) údaje rozhodujúce na určenie dane – účel, miesto, obdobie a veľkosť záberu užívania verejného priestranstva.

§ 7
Oslobodenie od dane
Od dane za užívanie verejného priestranstva sú oslobodené fyzické a právnické osoby, ktoré užívajú verejné priestranstvo na:
a) podujatia, z ktorých je výťažok v celom rozsahu určený na charitatívne alebo verejno-prospešné účely,
b) kultúrne, športové, cirkevné, environmentálne podujatia usporiadané bez vyberania vstupného,
c) predaj ľudovo-umeleckých predmetov na kultúrnych podujatiach a príležitostných trhoch organizovaných obcou Vieska nad Žitavou
d) podujatia, na ktorých sa finančne alebo organizačne podieľa obec Vieska nad Žitavou lunaparky a iné atrakcie.


§ 8

Záverečné ustanovenie
Na tomto VZN obce Vieska nad Žitavou  sa uznieslo obecne  zastupiteľstvo obce Vieska nad Žitavou dňa 18.6.2025 svojím uznesením č. 84/2025 a toto VZN nadobúda účinnosť 


_____________________
starosta/primátor 

